Godkendelse af regnskab 2013 og forelæggelse af revisionsberetninger. 
Sagsfremstilling 
3.      Godkendelse af regnskab 2013 og forelæggelse af revisionsberetninger.  
                                                                                                                        Åbent 
Sagsnr.: 326-2014-113024     J.nr.: 00.32.00            Janne Gregersen.: 326-2014-237210 
  
[adresse] 
Kalundborg Kommunes årsregnskab for 2013 blev på kommunalbestyrelsens møde den 26. marts 2014 overgivet til 
revisionen. 
  
Ernst & Young fremsender Revisionsberetning nr. 6 af 14. august 2014 vedrørende revision af de sociale udgifter, 
der er omfattet af statsrefusion m.v. og Revisionsberetning nr. 7 af 14. august 2014 vedrørende revision af 
årsregnskabet 2013, som er udsendt til Kommunalbestyrelsens medlemmer den 14. august 2014. 
  
Af revisionsberetningen fremgår det, at der har været udført revision, afprøvet forretningsgange og interne kontroller, 
foretaget uanmeldte beholdningseftersyn samt udfærdiget den afsluttende revision.  
  
Der har endvidere været foretaget opfølgning på tidligere afgivne revisionsbemærkninger. 
Revisionen har ikke givet anledning til bemærkninger, Der er med andre ord givet en "blank påtegning", hvilket viser 
at der er en god økonomistyring og velfungerende administration af kommunens opgaver.   
  
Revisionens konklusion på den udførte revision: 
"Revisionens mål og omfang samt ansvaret for regnskabsaflæggelsen er omtalt i vores revisionsprotokollat af 22. 
maj 2011.  
  
Revisionen af årsregnskabet for 2013 er udført i overensstemmelse hermed samt i overensstemmelse med 
internationale standarder om revision og god offentlig revisionsskik. 
  
Vedtages årsregnskabet i den foreliggende form, og fremkommer der ikke under kommunalbestyrelsens 
behandling og vedtagelse af årsregnskabet væsentlige nye oplysninger, vil vi afgive en påtegning på 
årsregnskabet uden forbehold eller supplerende oplysninger”.  
  
Revisionen har en række anbefalinger, der henviser til følgende punkter: 
  
Pkt.: 5.5 i Revisionsberetning nr. 6 
Pkt.: 5.6.3 i Revisionsberetning nr. 6 
Pkt.: 2.4.2 i Revisionsberetning nr. 7 
Pkt.: 3.2 i Revisionsberetning nr. 7 
Pkt.: 3.4 i Revisionsberetning nr. 7 
Pkt.: 3.10 i Revisionsberetning nr. 7 
  
BEHANDLING 
Direktionen, Økonomiudvalget, Kommunalbestyrelsen 
  
INDSTILLING 
Økonomichefen indstiller: 
  
· at regnskabet for 2013 godkendes 
· at Revisionsberetninger og besvarelser tages til efterretning. 
  
Direktionens møde den 10. september 2014: 
Direktionen vedtog at anbefale økonomichefens indstilling. 
Økonomiudvalgets møde den 17. september 2014: 
Økonomiudvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 24. september 2014: 
Kommunalbestyrelsen vedtog at godkende Økonomiudvalgets indstilling. 
Notat - revisionsberetning nr. 6 - årsregnskab 2013. 
326-2014-234775 
Notat - revisionsberetning nr. 7 - årsregnskab 2013.docm 
326-2014-234826 
